Sokker eindig tragies vir agtjarigeFoto ter illustrasie: Pixabay Netcare 911 se paramedici het Vrydagaand omstreeks 18:00 op ŉ noodoproep gereageer ná ŉ voorval by ŉ sportklub in Durban-Noord. Daar gekom, het hulle gehoor ŉ agtjarige seun was aan die sokker speel toe die doelpale omgeval en hom verpletter het. Shawn Herbst, Netcare 911-woorvoerder, sê paramedici het alles in hul vermoë gedoen, maar die kind se beserings was so ernstig, hy is op die toneel dood verklaar. Die polisie van Durban-Noord ondersoek die omstandighede wat tot die ongeluk aanleiding gegee het.